ระเบียบคณะกรรมการอัยการระเบียบคณะกรรมการอัยการว่าด้วยกำหนดการประกอบวิชาชีพทางกฎหมายอย่างอื่นและเงื่อนไขเกี่ยวกับการประกอบวิชาชีพของผู้สมัครสอบคัดเลือกและผู้สมัครทดสอบความรู้พ.ศ. ๒๕๕๖ โดยที่เป็นการสมควรให้มีระเบียบว่าด้วยกำหนดการประกอบวิชาชีพทางกฎหมายอย่างอื่นและเงื่อนไขเกี่ยวกับการประกอบวิชาชีพของผู้สมัครสอบคัดเลือกและผู้สมัครทดสอบความรู้อาศัยอำนาจตามความในมาตรา ๕๐ วรรคหนึ่ง (๓) และวรรคสอง และมาตรา ๕๑วรรคหนึ่ง (๒) (จ) (ฉ) (ช) และ (ซ) และวรรคสามแห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการอัยการว่าด้วยกำหนดการประกอบวิชาชีพทางกฎหมายอย่างอื่นและเงื่อนไขเกี่ยวกับการประกอบวิชาชีพของผู้สมัครสอบคัดเลือกและผู้สมัครทดสอบความรู้พ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ ก.อ. หมายความว่าคณะกรรมการอัยการตามกฎหมายว่าด้วยระเบียบข้าราชการฝ่ายอัยการข้อ ๔ ให้ ก.อ.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ให้อัยการสูงสุดรักษาการตามระเบียบนี้บรรดาระเบียบ ข้อกำหนด ประกาศ และคำสั่งอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนหมวด ๑การประกอบวิชาชีพทางกฎหมายอย่างอื่นและเงื่อนไขเกี่ยวกับการประกอบวิชาชีพของผู้สมัครสอบคัดเลือก ข้อ ๖ การประกอบวิชาชีพทางกฎหมายอย่างอื่นเป็นเวลาไม่น้อยกว่า๒ ปี และเงื่อนไขเกี่ยวกับการประกอบวิชาชีพของผู้สมัครสอบคัดเลือก คือ(๑) เป็นหรือเคยเป็นอาจารย์ประจำคณะนิติศาสตร์ หรือภาควิชานิติศาสตร์หรือสาขาวิชานิติศาสตร์ในมหาวิทยาลัยของรัฐซึ่งคณบดีหรือตำแหน่งที่เทียบเท่ารับรองว่าได้สอนวิชากฎหมายตามหลักสูตรในคณะนิติศาสตร์หรือภาควิชานิติศาสตร์ หรือสาขาวิชานิติศาสตร์มาแล้ว ตามแบบที่กำหนดท้ายระเบียบนี้(๒) เป็นหรือเคยเป็นพนักงานฝ่ายปกครองหรือข้าราชการตำรวจซึ่งทำหน้าที่พนักงานสอบสวนและผู้บังคับบัญชารับรองว่าได้ปฏิบัติงานในหน้าที่พนักงานสอบสวนมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๓) เป็นหรือเคยเป็นเจ้าพนักงานคดี สำนักงานอัยการสูงสุดซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานสายงานนิติการที่ก.อ. กำหนดหรือข้าราชการศาลยุติธรรมตำแหน่งเจ้าพนักงานศาลยุติธรรม (วุฒิทางกฎหมาย)หรือเจ้าพนักงานคดี สำนักงานศาลยุติธรรมซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานในสายงานนิติการที่คณะกรรมการข้าราชการศาลยุติธรรมกำหนดตามแบบที่กำหนดท้ายระเบียบนี้(๔) เป็นหรือเคยเป็นนายทหารซึ่งทำหน้าที่นายทหารสืบสวนสอบสวนหรือนายทหารสารวัตรสืบสวนสอบสวน กระทรวงกลาโหมซึ่งผู้บังคับบัญชารับรองว่าได้ปฏิบัติงานสอบสวนคดีอาญาซึ่งอยู่ในอำนาจของศาลทหารมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๕) เป็นหรือเคยเป็นข้าราชการตำแหน่งเจ้าหน้าที่สืบสวนสอบสวนสำนักงานคณะกรรมการป้องกันและปราบปรามยาเสพติดซึ่งผู้บังคับบัญชารับรองว่าได้ปฏิบัติงานสอบสวนคดียาเสพติดมาแล้วไม่น้อยกว่า ๒๐เรื่อง ตามแบบที่กำหนดท้ายระเบียบนี้(๖)เป็นหรือเคยเป็นข้าราชการตำแหน่งเจ้าพนักงานป้องกันและปราบปรามการทุจริตแห่งชาติ สำนักงานคณะกรรมการป้องกันและปราบปรามการทุจริตแห่งชาติซึ่งผู้บังคับบัญชารับรองว่าได้ปฏิบัติงานตรวจสอบทรัพย์สินหรือไต่สวนและวินิจฉัยคดีที่อยู่ในอำนาจหน้าที่ของสำนักงานคณะกรรมการป้องกันและปราบปรามการทุจริตแห่งชาติตามแบบที่กำหนดท้ายระเบียบนี้(๗) เป็นหรือเคยเป็นข้าราชการตำแหน่งนักวิชาการตรวจเงินแผ่นดิน (วุฒิทางกฎหมาย)สำนักงานการตรวจเงินแผ่นดิน หรือนักวิชาการที่ดิน (วุฒิทางกฎหมาย) กรมที่ดินซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานในสายงานนิติการที่ก.พ. กำหนด ตามแบบที่กำหนดท้ายระเบียบนี้(๘) เป็นหรือเคยเป็นเจ้าพนักงานการเลือกตั้ง (งานนิติการ)สำนักงานคณะกรรมการการเลือกตั้งซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานในสายงานนิติการที่ก.พ. กำหนด หรือเป็นเจ้าพนักงานการเลือกตั้ง (งานวินิจฉัยหรืองานสืบสวนสอบสวน)หรือพนักงานสืบสวนสอบสวน สำนักงานคณะกรรมการการเลือกตั้งซึ่งผู้บังคับบัญชารับรองว่าได้ปฏิบัติงานพิจารณาวินิจฉัยหรือสอบสวนมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๙) เป็นหรือเคยเป็นข้าราชการหรือลูกจ้างในกระทรวงยุติธรรมทำหน้าที่พนักงานคุมประพฤติซึ่งผู้บังคับบัญชารับรองว่าได้ปฏิบัติงานในหน้าที่ดังกล่าวตามมาตรฐานในสายงานคุมประพฤติที่ก.พ. กำหนดตามแบบที่กำหนดท้ายระเบียบนี้(๑๐) เป็นหรือเคยเป็นข้าราชการหรือพนักงานส่วนท้องถิ่น ตำแหน่งนิติกรซึ่งผู้บังคับบัญชารับรองว่าได้ปฏิบัติงานในหน้าที่นิติกร ตามมาตรฐานในสายงานนิติการที่ก.พ. กำหนด ตามแบบที่กำหนดท้ายระเบียบนี้(๑๑) เป็นหรือเคยเป็นเจ้าหน้าที่ของรัฐในองค์กรตามรัฐธรรมนูญพนักงานในองค์กรของรัฐ รัฐวิสาหกิจ หรือองค์การมหาชน ตำแหน่งนิติกรซึ่งผู้บังคับบัญชารับรองว่าได้ปฏิบัติงานในหน้าที่นิติกรตามแบบที่กำหนดท้ายระเบียบนี้(๑๒) เป็นหรือเคยเป็นอาจารย์สอนวิชากฎหมาย โรงเรียนนายร้อยตำรวจซึ่งผู้บังคับบัญชารับรอง ตามแบบที่กำหนดท้ายระเบียบนี้(๑๓) เป็นหรือเคยเป็นนักวิชาการแรงงาน (วุฒิทางกฎหมาย)ซึ่งทำหน้าที่ฟ้องคดีหรือแก้ต่างคดีแรงงานให้แก่ลูกจ้าง หรือทายาทโดยธรรมของลูกจ้างซึ่งถึงแก่ความตายตามมาตรา ๘ แห่งพระราชบัญญัติคุ้มครองแรงงาน พ.ศ. ๒๕๔๑และได้ว่าความในศาลแรงงานโดยทำหน้าที่หรือมีส่วนร่วมทำหน้าที่ทนายความกรณีศาลออกนั่งพิจารณามาแล้วไม่น้อยกว่า๒๐ เรื่อง โดยมีหนังสือรับรองของผู้พิพากษาที่นั่งพิจารณามาแสดงว่าได้ทำหน้าที่ดังกล่าวอย่างแท้จริงตามแบบที่กำหนดท้ายระเบียบนี้(๑๔) เป็นหรือเคยเป็นพนักงานราชการของส่วนราชการ ตำแหน่งนิติกรซึ่งผู้บังคับบัญชารับรองว่าได้ปฏิบัติงานในหน้าที่นิติกรตามมาตรฐานในสายงานนิติการที่ ก.พ. กำหนด ตามแบบที่กำหนดท้ายระเบียบนี้(๑๕) เป็นหรือเคยเป็นพนักงานปฏิบัติการของสำนักกฎหมายสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติปฏิบัติงานในหน้าที่ผู้ปฏิบัติการทางกฎหมายในสำนักกฎหมายของสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ ซึ่งผู้บังคับบัญชารับรองว่าได้ปฏิบัติงานในหน้าที่ผู้ปฏิบัติการตามแบบที่กำหนดท้ายระเบียบนี้(๑๖) เป็นหรือเคยเป็นเจ้าหน้าที่ของรัฐ หรือลูกจ้างในหน่วยงานของรัฐหรือผู้รับจ้างตามสัญญาจ้างเหมาบริการ (นิติกร) ในสำนักงานอัยการสูงสุดซึ่งผู้บังคับบัญชารับรองว่าได้ปฏิบัติงานในหน้าที่นิติกรตามมาตรฐานในสายงานนิติการที่ ก.พ. หรือองค์กรกลางบริหารงานบุคคลอื่นกำหนด แล้วแต่กรณีตามแบบที่กำหนดท้ายระเบียบนี้(๑๗) เป็นหรือเคยเป็นพนักงานของสถาบันการเงินที่ ก.อ. รับรองซึ่งผู้บังคับบัญชารับรองว่าได้ปฏิบัติงานในหน้าที่นิติกร ตามแบบที่กำหนดท้ายระเบียบนี้(๑๘) เป็นหรือเคยเป็นอาจารย์ผู้บรรยายประจำวิชาของคณะนิติศาสตร์ในสถาบันอุดมศึกษาเอกชนที่กระทรวงศึกษาธิการให้การรับรองมาตรฐานการศึกษาของหลักสูตรนิติศาสตร์ซึ่งคณบดีหรือตำแหน่งที่เทียบเท่ารับรองว่าได้สอนวิชากฎหมายตามหลักสูตรในคณะนิติศาสตร์มาแล้วในวิชาใดวิชาหนึ่งหรือหลายวิชาดังนี้ กฎหมายแพ่งและพาณิชย์ กฎหมายอาญา กฎหมายวิธีพิจารณาความแพ่ง กฎหมายวิธีพิจารณาความอาญากฎหมายพยานหลักฐาน กฎหมายล้มละลาย พระธรรมนูญศาลยุติธรรม กฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวงกฎหมายรัฐธรรมนูญ กฎหมายปกครอง กฎหมายทรัพย์สินทางปัญญา กฎหมายภาษีอากรกฎหมายแรงงาน กฎหมายการค้าระหว่างประเทศ กฎหมายพาณิชย์นาวีหรือกฎหมายระหว่างประเทศ ตามแบบที่กำหนดท้ายระเบียบนี้(๑๙) เป็นหรือเคยเป็นเจ้าหน้าที่ศาลรัฐธรรมนูญ (วุฒิทางกฎหมาย)สำนักงานศาลรัฐธรรมนูญ ซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่สำนักงานศาลรัฐธรรมนูญกำหนดตามแบบที่กำหนดท้ายระเบียบนี้(๒๐) เป็นหรือเคยเป็นนักวิจัยหรือผู้ช่วยนักวิจัย (วุฒิทางกฎหมาย)ศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่สำนักงานพัฒนาวิทยาศาสตร์และเทคโนโลยีแห่งชาติกำหนดตามแบบที่กำหนดท้ายระเบียบนี้(๒๑) เป็นหรือเคยเป็นข้าราชการตำรวจซึ่งทำหน้าที่นิติกรสำนักงานตำรวจแห่งชาติ และผู้บังคับบัญชารับรองว่าได้ปฏิบัติงานในหน้าที่นิติกรตามมาตรฐานในสายงานนิติการ ที่สำนักงานตำรวจแห่งชาติกำหนดตามแบบที่กำหนดท้ายระเบียบนี้(๒๒) เป็นหรือเคยเป็นพนักงานคดีปกครอง (วุฒิทางกฎหมาย)สำนักงานศาลปกครอง ซึ่งได้รับมอบหมายให้ปฏิบัติหน้าที่พนักงานคดีปกครองตามประกาศประธานศาลปกครองสูงสุดเรื่องหลักเกณฑ์และวิธีการในการปฏิบัติหน้าที่ของพนักงานคดีปกครองและการมอบหมายงานระหว่างตุลาการศาลปกครองกับพนักงานคดีปกครองฉบับลงวันที่ ๑๑ พฤศจิกายน ๒๕๔๕ ซึ่งผู้บังคับบัญชารับรอง หรือผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่สำนักงานศาลปกครองกำหนดตามแบบที่กำหนดท้ายระเบียบนี้(๒๓) เป็นหรือเคยเป็นพนักงานสอบสวนคดีพิเศษ หรือเจ้าหน้าที่คดีพิเศษ(วุฒิทางกฎหมาย) กรมสอบสวนคดีพิเศษ ซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่กรมสอบสวนคดีพิเศษกำหนดตามแบบที่กำหนดท้ายระเบียบนี้(๒๔) เป็นหรือเคยเป็นเจ้าหน้าที่สืบสวนสอบสวนสำนักงานป้องกันและปราบปรามการฟอกเงิน ซึ่งผู้บังคับบัญชารับรองว่าได้ปฏิบัติงานสอบสวนคดีเกี่ยวกับการป้องกันและปราบปรามการฟอกเงินมาแล้วไม่น้อยกว่า ๒๐ เรื่อง ตามแบบที่กำหนดท้ายระเบียบนี้(๒๕) เป็นหรือเคยเป็นเจ้าหน้าที่ของสำนักงานผู้ตรวจการแผ่นดินตำแหน่งนิติกร หรือเจ้าหน้าที่สอบสวนซึ่งผู้บังคับบัญชารับรองว่าได้ปฏิบัติงานในหน้าที่นิติกร หรือเจ้าหน้าที่สอบสวนตามแบบที่กำหนดท้ายระเบียบนี้(๒๖) เป็นหรือเคยเป็นเจ้าหน้าที่สืบสวนสอบสวน (วุฒิทางกฎหมาย)สำนักงานคณะกรรมการคุ้มครองผู้บริโภคซึ่งผู้บังคับบัญชารับรองว่าได้ปฏิบัติงานด้านสืบสวนสอบสวนมาแล้วไม่น้อยกว่า ๒๐เรื่อง ตามแบบที่กำหนดท้ายระเบียบนี้(๒๗) เป็นหรือเคยเป็นพนักงานคดี (วุฒิทางกฎหมาย)สำนักงานคณะกรรมการสิทธิมนุษยชนแห่งชาติซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานสายงานคดีที่สำนักงานคณะกรรมการสิทธิมนุษยชนแห่งชาติกำหนดตามแบบที่กำหนดท้ายระเบียบนี้(๒๘) เป็นหรือเคยเป็นเจ้าหน้าที่สิทธิมนุษยชน (วุฒิทางกฎหมาย)สำนักงานคณะกรรมการสิทธิมนุษยชนแห่งชาติซึ่งผู้บังคับบัญชารับรองว่าได้ปฏิบัติงานด้านสืบสวนสอบสวนสรุปสำนวนคำร้องมาแล้วไม่น้อยกว่า ๒๐ เรื่อง ตามแบบที่กำหนดท้ายระเบียบนี้(๒๙) เป็นหรือเคยเป็นนักการทูต (วุฒิทางกฎหมาย) กระทรวงการต่างประเทศซึ่งผู้บังคับบัญชารับรองว่าได้ปฏิบัติงานด้านกฎหมายระหว่างประเทศการส่งผู้ร้ายข้ามแดน หรือความร่วมมือระหว่างประเทศในเรื่องทางอาญาอย่างแท้จริงตามแบบที่กำหนดท้ายระเบียบนี้(๓๐) เป็นหรือเคยเป็นนักกฎหมายกฤษฎีกา สำนักงานคณะกรรมการกฤษฎีกาซึ่งผู้บังคับบัญชารับรองว่าได้ปฏิบัติงานตามมาตรฐานในสายงานนักกฎหมายกฤษฎีกาที่ก.พ. กำหนด ตามแบบที่กำหนดท้ายระเบียบนี้ข้อ ๗ นอกจากวิชาชีพที่กำหนดในข้อ ๖การประกอบวิชาชีพทางกฎหมายอย่างอื่นให้รวมถึงวิชาชีพอย่างอื่นที่ได้ปฏิบัติงานด้านกฎหมายในลักษณะทำนองเดียวกันหรือเทียบได้กับวิชาชีพตามข้อ๖ ที่ ก.อ. รับรอง ทั้งนี้ ตามเงื่อนไขการประกอบวิชาชีพที่ ก.อ. กำหนดการรับรองของผู้บังคับบัญชาว่าผู้สมัครได้ประกอบวิชาชีพที่ ก.อ.รับรองให้เป็นไปตามแบบที่กำหนดท้ายระเบียบนี้ข้อ ๘ ผู้สมัครสอบคัดเลือกเพื่อบรรจุเป็นข้าราชการอัยการและแต่งตั้งให้ดำรงตำแหน่งอัยการผู้ช่วยซึ่งได้ประกอบวิชาชีพทางกฎหมายเป็นทนายความจะต้องได้ว่าความในศาลโดยทำหน้าที่หรือมีส่วนร่วมทำหน้าที่ทนายความในการที่ศาลออกนั่งพิจารณามาแล้วไม่น้อยกว่า๒๐ เรื่อง ในจำนวนนี้ต้องเป็นคดีแพ่งไม่น้อยกว่า ๕ เรื่องโดยมีหนังสือรับรองของผู้พิพากษาที่นั่งพิจารณาตามแบบที่กำหนดท้ายระเบียบนี้มาแสดงว่าได้ทำหน้าที่ดังกล่าวอย่างแท้จริงผู้สมัครซึ่งได้ว่าความในศาลตามความในวรรคหนึ่งก่อนวันที่ระเบียบนี้ใช้บังคับและไม่อาจให้ผู้พิพากษาที่นั่งพิจารณารับรองการว่าความได้ให้มีหนังสือรับรองของศาลตามแบบที่กำหนดท้ายระเบียบนี้มาแสดงว่าได้ทำหน้าที่ดังกล่าวอย่างแท้จริงหมวด ๒เงื่อนไขเกี่ยวกับการประกอบวิชาชีพของผู้สมัครทดสอบความรู้ ข้อ ๙ ผู้สมัครตามความในมาตรา ๕๑ (๒) (จ)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ต้องได้สอนวิชากฎหมายตามหลักสูตรในคณะนิติศาสตร์ หรือภาควิชานิติศาสตร์หรือสาขาวิชานิติศาสตร์ในสถาบันอุดมศึกษา ซึ่ง ก.อ.รับรองมาแล้วเป็นเวลาไม่น้อยกว่า ๕ ปี ตามแบบที่กำหนดท้ายระเบียบนี้ข้อ ๑๐ ผู้สมัครตามความในมาตรา ๕๑ (๒) (ฉ)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ต้องเป็นผู้ที่ดำรงตำแหน่งหรือเคยดำรงตำแหน่ง(๑) นิติกรซึ่งผู้บังคับบัญชารับรองว่าได้ปฏิบัติงานด้านกฎหมายตามมาตรฐานในสายงานนิติการที่ก.อ. กำหนดมาแล้วเป็นเวลาไม่น้อยกว่า ๖ ปี ตามแบบที่กำหนดท้ายระเบียบนี้ หรือ(๒) เจ้าพนักงานคดีซึ่งผู้บังคับบัญชารับรองว่าได้ปฏิบัติงานในด้านกฎหมายอย่างแท้จริงตามมาตรฐานสายงานนิติการที่ก.อ. กำหนดมาแล้วเป็นเวลาไม่น้อยกว่า ๖ ปี ตามแบบที่กำหนดท้ายระเบียบนี้ทั้งนี้ผู้สมัครตามวรรคหนึ่งจะต้องเป็นผู้ที่ดำรงตำแหน่งหรือเคยดำรงตำแหน่งนิติกรหรือเจ้าพนักงานคดีไม่ต่ำกว่าระดับชำนาญการหรือเทียบเท่าและอัยการสูงสุดรับรองว่ามีความซื่อสัตย์สุจริตมีความรู้ความสามารถดีและมีความประพฤติดีเป็นที่ไว้วางใจว่าจะปฏิบัติหน้าที่ข้าราชการอัยการได้เพื่อประโยชน์ในการนับระยะเวลาการปฏิบัติงานของผู้สมัครตามวรรคหนึ่ง(๑) และ (๒) ให้นับระยะเวลาที่ผู้นั้นดำรงตำแหน่งและได้ปฏิบัติหน้าที่ในตำแหน่งนั้นรวมกันได้ข้อ ๑๑ ผู้สมัครตามความในมาตรา ๕๑ (๒) (ช)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ต้องสอบไล่ได้ปริญญาโทหรือปริญญาเอกหรือเทียบเท่าในสาขาวิชาแพทยศาสตร์ ทันตแพทยศาสตร์เภสัชศาสตร์ สัตวแพทยศาสตร์ เทคนิคการแพทย์ พยาบาลศาสตร์ วิศวกรรมศาสตร์ สถาปัตยกรรมศาสตร์หรือการบัญชี และได้ประกอบวิชาชีพเวชกรรม ทันตกรรม เภสัชกรรม การสัตวแพทย์นักเทคนิคการแพทย์ การพยาบาล วิศวกรรม สถาปัตยกรรมหรือเป็นผู้สอบบัญชีรับอนุญาตแล้วแต่กรณี มาแล้วเป็นเวลาไม่น้อยกว่า ๓ ปีหรือได้ประกอบวิชาชีพทางกฎหมายอย่างอื่นตามหมวด ๑ ตามเงื่อนไขในหมวด ๓ ข้อ ๑๔มาแล้วเป็นเวลาไม่น้อยกว่า ๓ ปีข้อ ๑๒ ผู้สมัครตามความในมาตรา ๕๑ (๒) (ซ)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ต้องสอบไล่ได้ปริญญาตรีหรือเทียบเท่าในสาขาวิชาแพทยศาสตร์ทันตแพทยศาสตร์ เภสัชศาสตร์ สัตวแพทยศาสตร์ เทคนิคการแพทย์ พยาบาลศาสตร์วิศวกรรมศาสตร์ สถาปัตยกรรมศาสตร์ หรือการบัญชี และได้ประกอบวิชาชีพเวชกรรมทันตกรรม เภสัชกรรม การสัตวแพทย์ นักเทคนิคการแพทย์ การพยาบาล วิศวกรรมสถาปัตยกรรม หรือเป็นผู้สอบบัญชีรับอนุญาต แล้วแต่กรณี มาแล้วเป็นเวลาไม่น้อยกว่า๑๐ ปีผู้สมัครตามวรรคหนึ่งต้องส่งหลักฐานที่แสดงประสบการณ์ในการทำงานผลงาน หรือความรู้เฉพาะด้านในวิชาการด้านนั้น ๆเพื่อประกอบการประเมินความรู้ความเชี่ยวชาญในวิชาชีพของคณะอนุกรรมการประเมินที่ก.อ. แต่งตั้งผู้ผ่านการประเมินจึงจะเป็นผู้มีสิทธิเข้ารับการทดสอบความรู้ข้อ ๑๓ ผู้สมัครตามความในมาตรา๕๑ (๒) (ช) (ซ) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ซึ่งประกอบวิชาชีพเวชกรรม ทันตกรรม เภสัชกรรม การสัตวแพทย์ นักเทคนิคการแพทย์การพยาบาล วิศวกรรม สถาปัตยกรรมหรือเป็นผู้สอบบัญชีรับอนุญาตในหน่วยงานของรัฐหรือเอกชนจะต้องมีหนังสือรับรองของผู้บังคับบัญชามาแสดงว่าได้ประกอบวิชาชีพดังกล่าวอย่างแท้จริงตามแบบที่กำหนดท้ายระเบียบนี้ผู้สมัครตามวรรคหนึ่งซึ่งมิได้ประกอบวิชาชีพดังกล่าวในหน่วยงานของรัฐหรือเอกชนจะต้องมีหนังสือรับรองตนเองมาแสดงว่าได้ประกอบวิชาชีพดังกล่าวอย่างแท้จริงตามแบบที่กำหนดท้ายระเบียบนี้หมวด ๓เงื่อนไขเกี่ยวกับการประกอบวิชาชีพทางกฎหมายอย่างอื่นของผู้สมัครทดสอบความรู้ ข้อ ๑๔ ผู้สมัครตามความในมาตรา ๕๑ (๒) (ข) (ค) (ง)หรือ (ช) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ซึ่งได้ประกอบวิชาชีพทางกฎหมายเป็นทนายความพนักงานฝ่ายปกครองหรือข้าราชการตำรวจนายทหารซึ่งทำหน้าที่นายทหารสืบสวนสอบสวนหรือนายทหารสารวัตรสืบสวนสอบสวนเจ้าหน้าที่สืบสวนสอบสวน สำนักงานคณะกรรมการป้องกันและปราบปรามยาเสพติดหรือเจ้าพนักงานการเลือกตั้ง (งานวินิจฉัยหรืองานสืบสวนสอบสวน) สำนักงานคณะกรรมการการเลือกตั้งตามหมวด๑ จะต้องได้ปฏิบัติงานในหน้าที่ดังกล่าวไม่น้อยกว่าที่กำหนด ดังต่อไปนี้(๑)ผู้ที่ประกอบวิชาชีพทางกฎหมายเป็นทนายความจะต้องได้ว่าความในศาลโดยทำหน้าที่หรือมีส่วนร่วมทำหน้าที่ทนายความในการที่ศาลออกนั่งพิจารณามาแล้วไม่น้อยกว่า๑๐ เรื่อง สำหรับผู้สมัครตามมาตรา ๕๑ (๒) (ข) (ค) หรือ (ง) และไม่น้อยกว่า ๓๐เรื่อง สำหรับผู้สมัครตามมาตรา ๕๑ (๒) (ช) ซึ่งในจำนวนนี้ต้องเป็นคดีแพ่งไม่น้อยกว่า ๕ เรื่อง(๒) ผู้ที่ประกอบวิชาชีพทางกฎหมายเป็นพนักงานฝ่ายปกครองหรือข้าราชการตำรวจต้องปฏิบัติงานในหน้าที่พนักงานสอบสวนมาแล้วไม่น้อยกว่า ๑๐เรื่อง สำหรับผู้สมัครตามมาตรา ๕๑ (๒) (ข) (ค) หรือ (ง) และไม่น้อยกว่า ๓๐ เรื่องสำหรับผู้สมัครตามมาตรา ๕๑ (๒) (ช)(๓) ผู้ที่ประกอบวิชาชีพทางกฎหมายเป็นนายทหารซึ่งทำหน้าที่นายทหารสืบสวนสอบสวนหรือนายทหารสารวัตรสืบสวนสอบสวนกระทรวงกลาโหมต้องได้ปฏิบัติงานสอบสวนคดีอาญาซึ่งอยู่ในอำนาจของศาลทหารมาแล้วไม่น้อยกว่า ๑๐เรื่อง สำหรับผู้สมัครตามมาตรา ๕๑ (๒) (ข) (ค) หรือ (ง) และไม่น้อยกว่า ๓๐ เรื่องสำหรับผู้สมัครตามมาตรา ๕๑ (๒) (ช)(๔) ผู้ที่ประกอบวิชาชีพทางกฎหมายเป็นเจ้าหน้าที่สืบสวนสอบสวนสำนักงานคณะกรรมการป้องกันและปราบปรามยาเสพติดต้องปฏิบัติงานสอบสวนคดียาเสพติดมาแล้วไม่น้อยกว่า ๑๐ เรื่อง สำหรับผู้สมัครตามมาตรา๕๑ (๒) (ข) (ค) หรือ (ง) และไม่น้อยกว่า ๓๐ เรื่อง สำหรับผู้สมัครตามมาตรา ๕๑ (๒)(ช)(๕) ผู้ที่ประกอบวิชาชีพทางกฎหมายเป็นเจ้าพนักงานการเลือกตั้ง(งานวินิจฉัยหรืองานสืบสวนสอบสวน) สำนักงานคณะกรรมการการเลือกตั้งต้องปฏิบัติงานพิจารณาวินิจฉัยหรือสอบสวนมาแล้วไม่น้อยกว่า ๑๐ เรื่องสำหรับผู้สมัครตามมาตรา ๕๑ (๒) (ข) (ค) หรือ (ง) และไม่น้อยกว่า ๓๐ เรื่องสำหรับผู้สมัครตามมาตรา ๕๑ (๒) (ช)ความในข้อนี้มิให้ใช้บังคับในกรณีที่ผู้นั้นไปศึกษาต่อต่างประเทศด้วยทุนรัฐบาลตามความต้องการของสำนักงานอัยการสูงสุดข้อ ๑๕ ผู้สมัครที่ประกอบวิชาชีพทางกฎหมายอย่างอื่นตามข้อ๑๔ ต้องมีหนังสือรับรองของผู้พิพากษาที่นั่งพิจารณา หรือหนังสือรับรองของศาลหรือของผู้บังคับบัญชา แล้วแต่กรณี มาแสดงว่าได้ทำหน้าที่นั้นอย่างแท้จริงตามแบบที่กำหนดในหมวด ๑บทเฉพาะกาล ข้อ ๑๖ ผู้ที่มีคุณสมบัติและปฏิบัติตามเงื่อนไขครบถ้วนหรือแต่เพียงบางส่วนตามข้อกำหนดก.อ. เรื่องกำหนดวิชาชีพทางกฎหมายอย่างอื่นและเงื่อนไขเกี่ยวกับการประกอบวิชาชีพตามมาตรา ๓๓(๑) (ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ฉบับลงวันที่ ๒๙เมษายน ๒๕๔๕ ฉบับลงวันที่ ๑๑ เมษายน ๒๕๔๖ ฉบับลงวันที่ ๑๗ พฤษภาคม ๒๕๔๗ ฉบับลงวันที่๑๗ กันยายน ๒๕๕๐ หรือฉบับลงวันที่ ๒๑ ตุลาคม ๒๕๕๑ซึ่งมีผลใช้บังคับอยู่ก่อนระเบียบนี้ให้ถือว่าได้ประกอบวิชาชีพทางกฎหมายอย่างอื่นและปฏิบัติตามเงื่อนไขเกี่ยวกับการประกอบวิชาชีพนั้นๆ ครบถ้วนแล้ว หรือแต่เพียงส่วนนั้น แล้วแต่กรณี ตามที่ ก.อ. กำหนดตามระเบียบนี้ข้อ ๑๗ ผู้ที่เคยดำรงตำแหน่งรองจ่าศาลอยู่ก่อนวันที่๑ เมษายน ๒๕๔๔และยังคงปฏิบัติหน้าที่เดิมในตำแหน่งที่เรียกชื่ออย่างอื่นในสำนักงานศาลยุติธรรมโดยมีผู้บังคับบัญชารับรอง ตามแบบที่กำหนดท้ายระเบียบนี้ให้ถือว่าการปฏิบัติหน้าที่เดิมต่อมานั้นเป็นการประกอบวิชาชีพทางกฎหมายอย่างอื่นและได้ปฏิบัติตามเงื่อนไขเกี่ยวกับการประกอบวิชาชีพนั้นๆ โดยให้นับระยะเวลาต่อเนื่องกันไปข้อ ๑๘ ในระหว่างที่ก.อ. ยังมิได้กำหนดมาตรฐานในสายงานนิติการตามข้อ ๑๐ (๑)ให้นำมาตรฐานในสายงานนิติการที่ ก.พ. กำหนดมาใช้บังคับเป็นมาตรฐานในสายงานนิติการของนิติกรตามข้อ ๑๐ (๑)ประกาศณ วันที่ ๒๒ มีนาคม พ.ศ. ๒๕๕๖จุลสิงห์วสันตสิงห์อัยการสูงสุดประธานคณะกรรมการอัยการ[เอกสารแนบท้าย]๑. หนังสือรับรองการประกอบวิชาชีพสำหรับผู้สมัครตามความในมาตรา๕๐ (๓) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นอาจารย์ประจำคณะนิติศาสตร์หรือภาควิชานิติศาสตร์ หรือสาขาวิชานิติศาสตร์ในมหาวิทยาลัยของรัฐ (วิชาชีพทางกฎหมายอย่างอื่น(แบบ ๑))๒. หนังสือรับรองการประกอบวิชาชีพสำหรับผู้สมัครตามความในมาตรา๕๐ (๓) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นพนักงานฝ่ายปกครองหรือข้าราชการตำรวจ(วิชาชีพทางกฎหมายอย่างอื่น (แบบ ๒))๓. หนังสือรับรองการประกอบวิชาชีพสำหรับผู้สมัครตามความในมาตรา๕๐ (๓) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าพนักงานคดีสำนักงานอัยการสูงสุด หรือเป็นข้าราชการศาลยุติธรรมตำแหน่งเจ้าพนักงานศาลยุติธรรม(วุฒิทางกฎหมาย) หรือเจ้าพนักงานคดี สำนักงานศาลยุติธรรม (วิชาชีพทางกฎหมายอย่างอื่น(แบบ ๓))๔. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นนายทหารทำหน้าที่นายทหารสืบสวนสอบสวนหรือนายทหารสารวัตรสืบสวนสอบสวน กระทรวงกลาโหม (วิชาชีพทางกฎหมายอย่างอื่น (แบบ ๔))๕. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นข้าราชการตำแหน่งเจ้าหน้าที่สืบสวนสอบสวนสำนักงานคณะกรรมการป้องกันและปราบปรามยาเสพติด (วิชาชีพทางกฎหมายอย่างอื่น (แบบ ๕))๖. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นข้าราชการตำแหน่งเจ้าพนักงานป้องกันและปราบปรามการทุจริตแห่งชาติสำนักงานคณะกรรมการป้องกันและปราบปรามการทุจริตแห่งชาติ (วิชาชีพทางกฎหมายอย่างอื่น(แบบ ๖))๗. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นข้าราชการตำแหน่งนักวิชาการตรวจเงินแผ่นดิน(วุฒิทางกฎหมาย) สำนักงานการตรวจเงินแผ่นดิน หรือนักวิชาการที่ดิน (วุฒิทางกฎหมาย)กรมที่ดิน (วิชาชีพทางกฎหมายอย่างอื่น (แบบ ๗))๘. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าพนักงานการเลือกตั้ง(งานนิติการ) หรือเป็นเจ้าพนักงานการเลือกตั้ง (งานวินิจฉัยหรืองานสืบสวนสอบสวน)หรือพนักงานสืบสวนสอบสวน สำนักงานคณะกรรมการการเลือกตั้ง (วิชาชีพทางกฎหมายอย่างอื่น(แบบ ๘))๙. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นข้าราชการหรือลูกจ้างในกระทรวงยุติธรรมทำหน้าที่พนักงานคุมประพฤติ (วิชาชีพทางกฎหมายอย่างอื่น (แบบ ๙))๑๐. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นข้าราชการหรือพนักงานส่วนท้องถิ่นตำแหน่งนิติกร (วิชาชีพทางกฎหมายอย่างอื่น (แบบ ๑๐))๑๑ หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าหน้าที่ของรัฐในองค์กรตามรัฐธรรมนูญพนักงานในองค์กรของรัฐ รัฐวิสาหกิจ หรือองค์การมหาชน ตำแหน่งนิติกร (วิชาชีพทางกฎหมายอย่างอื่น(แบบ ๑๑))๑๒. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นอาจารย์สอนวิชากฎหมายโรงเรียนนายร้อยตำรวจ (วิชาชีพทางกฎหมายอย่างอื่น (แบบ ๑๒))๑๓. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นนักวิชาการแรงงาน(วุฒิทางกฎหมาย) ซึ่งทำหน้าที่ฟ้องคดีหรือแก้ต่างคดีแรงงานให้แก่ลูกจ้างหรือทายาทโดยธรรมของลูกจ้างซึ่งถึงแก่ความตาย(วิชาชีพทางกฎหมายอย่างอื่น (แบบ ๑๓))๑๔. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นพนักงานราชการ ตำแหน่งนิติกร(วิชาชีพทางกฎหมายอย่างอื่น (แบบ ๑๔))๑๕. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นพนักงานปฏิบัติการของสำนักกฎหมายสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (วิชาชีพทางกฎหมายอย่างอื่น(แบบ ๑๕))๑๖. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าหน้าที่ของรัฐหรือลูกจ้างในหน่วยงานของรัฐ หรือผู้รับจ้างตามสัญญาจ้างเหมาบริการ(นิติกร) ในสำนักงานอัยการสูงสุดปฏิบัติงานในหน้าที่นิติกร (วิชาชีพทางกฎหมายอย่างอื่น (แบบ ๑๖))๑๗. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นพนักงานของสถาบันการเงินที่ก.อ. รับรอง ปฏิบัติงานในหน้าที่นิติกร (วิชาชีพทางกฎหมายอย่างอื่น (แบบ ๑๗))๑๘. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นอาจารย์ผู้บรรยายประจำวิชาของคณะนิติศาสตร์ในสถาบันอุดมศึกษาเอกชนที่กระทรวงศึกษาธิการให้การรับรองมาตรฐานการศึกษาของหลักสูตรนิติศาสตร์(วิชาชีพทางกฎหมายอย่างอื่น (แบบ ๑๘))๑๙. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าหน้าที่ศาลรัฐธรรมนูญ(วุฒิทางกฎหมาย) สำนักงานศาลรัฐธรรมนูญ (วิชาชีพทางกฎหมายอย่างอื่น (แบบ ๑๙))๒๐. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นนักวิจัยหรือผู้ช่วยนักวิจัย(วุฒิทางกฎหมาย) ศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติ(วิชาชีพทางกฎหมายอย่างอื่น (แบบ ๒๐))๒๑. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นข้าราชการตำรวจทำหน้าที่นิติกรสำนักงานตำรวจแห่งชาติ (วิชาชีพทางกฎหมายอย่างอื่น (แบบ ๒๑))๒๒. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นพนักงานคดีปกครอง(วุฒิทางกฎหมาย) สำนักงานศาลปกครอง (วิชาชีพทางกฎหมายอย่างอื่น (แบบ ๒๒))๒๓. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นพนักงานสอบสวนคดีพิเศษหรือเจ้าหน้าที่คดีพิเศษ (วุฒิทางกฎหมาย) กรมสอบสวนคดีพิเศษ (วิชาชีพทางกฎหมายอย่างอื่น(แบบ ๒๓))๒๔. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าหน้าที่สืบสวนสอบสวนสำนักงานป้องกันและปราบปรามการฟอกเงิน (วิชาชีพทางกฎหมายอย่างอื่น (แบบ ๒๔))๒๕. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าหน้าที่ของสำนักงานผู้ตรวจการแผ่นดินตำแหน่งนิติกร หรือเจ้าหน้าที่สอบสวน (วิชาชีพทางกฎหมายอย่างอื่น (แบบ ๒๕))๒๖. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าหน้าที่สืบสวนสอบสวน(วุฒิทางกฎหมาย) สำนักงานคณะกรรมการคุ้มครองผู้บริโภค (วิชาชีพทางกฎหมายอย่างอื่น(แบบ ๒๖))๒๗. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นพนักงานคดี(วุฒิทางกฎหมาย) สำนักงานคณะกรรมการสิทธิมนุษยชนแห่งชาติ (วิชาชีพทางกฎหมายอย่างอื่น(แบบ ๒๗))๒๘. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นเจ้าหน้าที่สิทธิมนุษยชน(วุฒิทางกฎหมาย) สำนักงานคณะกรรมการสิทธิมนุษยชนแห่งชาติ (วิชาชีพทางกฎหมายอย่างอื่น(แบบ ๒๘))๒๙. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นนักการทูต(วุฒิทางกฎหมาย) กระทรวงการต่างประเทศ (วิชาชีพทางกฎหมายอย่างอื่น (แบบ ๒๙))๓๐. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นนักกฎหมายกฤษฎีกา สำนักงานคณะกรรมการกฤษฎีกา(วิชาชีพทางกฎหมายอย่างอื่น (แบบ ๓๐))๓๑. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ (วิชาชีพทางกฎหมายอย่างอื่น(แบบตามข้อ ๗))๓๒. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นทนายความ (สำหรับคดีหลังวันถัดจากวันที่ระเบียบประกาศในราชกิจจานุเบกษา)(วิชาชีพทางกฎหมายอย่างอื่น (แบบตามข้อ ๘ วรรคหนึ่ง))๓๓. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นทนายความ (สำหรับคดีก่อนและในวันที่ระเบียบประกาศในราชกิจจานุเบกษา)(วิชาชีพทางกฎหมายอย่างอื่น (แบบตามข้อ ๘ วรรคสอง))๓๔. บัญชีรายละเอียดการว่าความคดีอาญา๓๕. บัญชีรายละเอียดการว่าความคดีแพ่ง๓๖. หนังสือรับรองการประกอบวิชาชีพสำหรับผู้สมัครตามความในมาตรา๕๑(๒)(จ) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเป็นอาจารย์สอนวิชากฎหมายตามหลักสูตรในคณะนิติศาสตร์หรือภาควิชานิติศาสตร์ หรือสาขาวิชานิติศาสตร์ในสถาบันอุดมศึกษาซึ่ง ก.อ.รับรอง (สนามเล็ก(แบบ ๑))๓๗. หนังสือรับรองการประกอบวิชาชีพสำหรับผู้สมัครตามความในมาตรา๕๑(๒)(ฉ) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ซึ่งเป็นข้าราชการฝ่ายอัยการ ตำแหน่งนิติกร/เจ้าพนักงานคดี (สนามเล็ก (แบบ ๒))๓๘. หนังสือรับรองการประกอบวิชาชีพสำหรับผู้สมัครตามความในมาตรา๕๑(๒)(ช) (ซ) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งได้ประกอบวิชาชีพเวชกรรมทันตกรรม เภสัชกรรม การสัตวแพทย์ นักเทคนิคการแพทย์ การพยาบาล วิศวกรรมสถาปัตยกรรม หรือเป็นผู้สอบบัญชีรับอนุญาตในหน่วยงานของรัฐหรือเอกชน (สนามเล็ก(แบบ ๓))๓๙. หนังสือรับรองการประกอบวิชาชีพสำหรับผู้สมัครตามความในมาตรา๕๑(๒)(ช) (ซ) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งได้ประกอบวิชาชีพเวชกรรมทันตกรรม เภสัชกรรม การสัตวแพทย์ นักเทคนิคการแพทย์ การพยาบาล วิศวกรรม สถาปัตยกรรมหรือเป็นผู้สอบบัญชีรับอนุญาต ซึ่งมิได้ประกอบวิชาชีพในหน่วยงานของรัฐหรือเอกชน(สนามเล็ก(แบบ ๔))๔๐. หนังสือรับรองการประกอบวิชาชีพสำหรับผู้สมัครตามความในมาตรา ๕๐ (๓)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ ซึ่งเคยเป็นรองจ่าศาลและปฏิบัติหน้าที่เดิมต่อมานับแต่วันที่๑ เมษายน ๒๕๔๔ (วิชาชีพทางกฎหมายอย่างอื่น (แบบตามข้อ ๑๗))(ดูข้อมูลจากภาพกฎหมาย)ปริยานุช/ผู้จัดทำ๒ เมษายน ๒๕๕๖ชาญ/ผู้ตรวจ๑๗ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนที่ ๓๐ ก/หน้า ๔๓/๒๙ มีนาคม ๒๕๕๖